
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 251 


13 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Ομάδας Διοίκησης Έργου για το Πρό¬ 


γραμμα «Ποιότητα για τον Πολίτη». 1 

Αύξηση του ημερήσιου σιτηρεσίου των φοιτητών του 
Ιονίου Πανεπιστημίου. 2 

Αύξηση του ημερήσιου σιτηρεσίου των φοιτητών του 
Πανεπιστημίου Αιγαίου. 3 


Τροποποίηση του ΠΑΡΑΡΤΗΜΑΤΟΣ II της Υπ. Απόφα¬ 
σης 352654/10.5-95 (ΦΕΚ 518/Β795), που αφορά 
στον καθορισμό Ανωτάτων Ορίων Υπολειμμάτων 
Φυτοπροστατευτικών Προϊόντων επί και εντός ορι¬ 
σμένων προϊόντων φυτικής προέλευσης συμπερι¬ 
λαμβανομένων των οπωροκηπευτικών, σε συμμόρ¬ 
φωση προς την οδηγία 97/71/ΕΚ του Συμβου¬ 
λίου. 4 

Τροποποίηση του ΠΑΡΑΡΤΗΜΑΤΟΣ II της Υπ. Απόφα¬ 
σης 290341 /20.7.88 (ΦΕΚ 560/Β/88), που αφορά 
στον καθορισμό Ανωτάτων Ορίων Υπολειμμάτων 
Φυτοπροστατευτικών Προϊόντων επί και εντός των 
σιτηρών που προορίζονται για διατροφή των ανθρώ¬ 
πων, σε συμμόρφωση προς την οδηγία 97/71/ΕΚ 
του Συμβουλίου. 5 

Συγκρότηση Ειδικής Επιτροπής κατάρτισης καταλόγου 
συνταγογραφομένων φαρμάκων για όλους τους 
ασφαλιστικούς φορείς και το Δημόσιο . 6 

Περιορισμός μετατροπής φορτηγών αυτοκινήτων δη¬ 
μόσιας χρήσης κάθε κατηγορίας σε βυτιοφόρα 
Φ.Δ.Χ αυτ/τα μεταφοράς λυμάτων, στο Νομό Εύ¬ 
βοιας . 7 

Τροποποίηση της συστατικής πράξης της Δημοτικής 
Επιχείρησης «ΔΗΜΟΤΙΚΗ ΕΠΙΧΕΙΡΗΣΗ ΓΚΟΛΦ 
ΔΗΜΟΥ ΓΛΥΦΑΔΑΣ» Αττικής . 8 

Τροποποίηση της 40890/6.7.1987 απόφασης Υπουρ¬ 
γού Εσωτερικών (ΦΕΚ 442/Β/21.8.87), για την σύ¬ 
σταση Κοινοτικής Επιχείρησης στην Κοινότητα Πα¬ 
ναγίας Θάσου με την επωνυμία «Τουριστικές Επιχει¬ 


ρήσεις - ΧΡΥΣΗ ΑΜΜΟΥΔΙΑ» . 9 

Μεταβίβαση εξουσίας προς υπογραφή.10 


Τροποποίηση της 583/11.1.1996 απόφασης του 
Περιφερειακού Δ/ντή Ιωαννίνων περί σύστασης αμι¬ 
γούς Δημοτικής Επιχείρησης με την επωνυμία 
«ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΙΩΑΝ- 

ΝΙΝΩΝ (Α.Δ.Ε.Ι.)» .11 

Υπαγωγή προσωπικού Κοιν. Δροσοχωρίου Ν. Ιωαννί¬ 
νων στις διατάξεις Α' μέρους του Ν. 1188/81 ... 12 
Τροποποίηση Ο.Ε.Υ. Κοινότητας Κλήματος Ν, Μαγνη¬ 
σίας .13 

Τροποποίηση Ο.Ε.Υ. Δήμου Βόλου.14 

Κύρωση αναδασμού αγροκτήματος Δάφνης Ν. Βοιω¬ 
τίας.15 


Διορθώσεις Σφαλμάτων 

Διόρθωση σφάλματος στο ΦΕΚ 129 τεύχος Β/ 
18.12.98 που αφορά διορθώσεις σφαλμάτων στην 
1133392/341/Γ 0013 απόφαση του Υπουργού Οι¬ 


κονομικών.16 

Διόρθωση σφάλματος στην Υπουργική απόφαση «κα¬ 
νονισμός οργάνωσης και λειτουργίας αμοιβαίων 
στοιχημάτων για τις διεξαγόμενες στην Ελλάδα ιπ¬ 
ποδρομίες».17 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΔΚ/Φ.39/5343 (1) 

Συγκρότηση Ομάδας Διοίκησης Έργου για το Πρόγραμμα 
«Ποιότητα για τον Πολίτη». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόιμη: 

α) Τις διατάξεις του άρθρου 18 παρ. 18 Ν. 2503/97. 

β) Την από 21.1.1998 απόφαση του Υπουργικού Συμ¬ 
βουλίου, αποφασίζουμε: 

Συγκροτούμε Ομάδα Διοίκησης Έργου για το Πρό¬ 
γραμμα «Ποιότητα για τον Πολίτη», αποτελούμενο από 
τους: 

1. Α. Κουτσουμάρη, Γενική Διευθύντρια ΥΠ.ΕΣ.Δ.Δ.Α., 
ως υπεύθυνη, και τους 

2. X. Βερναρδάκη, Πολιτικό Επιστήμονα, Συνεργάτη 
του Υφυπουργού ΕΣ.Δ.Δ.Α. Στ. Μπένου. 

3. Ν. Γεωργαράκη, Ειδικό Επιστήμονα του ΕΚΚΕ, απο¬ 
σπασμένο στο ΥΠ.ΕΣ.Δ.Δ.Α. 

4. Π. Καρκατσούλη, Ειδικό Επιστήμονα ΥΠ.ΕΣ.- 
Δ.Δ.Α. 

5. Μ. Κοτρωνιά, Τμηματάρχη ΥΠ.ΕΣ.Δ.Δ.Α. 

6. Ν. Μιχαλόπουλο, Ειδικό Επιστήμονα ΥΠ.ΕΣ.- 
Δ.Δ.Α. 

7. Β. Μουστακάτου, υπάλληλο ΥΠ.ΕΣ.Δ.Δ.Α. 

8. Μ. Νίκου, υπάλληλο ΥΠ.ΕΣ.Δ.Δ.Α. 

9. Ν. Σαριδάκη, υπάλληλο ΥΠ.ΕΣ.Δ.Δ.Α. 

10. θ. Σαρρή, Δημοσιγράφο, Συνεργάτη του Υφυπουρ¬ 
γού ΕΣ.Δ.Δ.Α. Στ. Μπένου. 

11. Ν. Χατζηεργάτη, υπάλληλο ΥΠ.ΕΣ.Δ.Δ.Α., ως μέλη. 
Έργο της Ομάδας Διοίκησης Έργου είναι ο σχεδιασμός, 

η εφαρμογή, η παρακολούθηση και η αξιολόγηση του Προ¬ 
γράμματος «Ποιότητα για τον Πολίτη». 

Το έργο αναλύεται στις ακόλουθες ενέργειες: 

- Ανάπτυξη μεθοδολογίας για την προώθηση και εφαρ¬ 
μογή της ποιότητας στο δημόσιο τομέα. 

- Εκπόνηση δεικτών ποιότητας για τις δημόσιες υπηρε¬ 
σίες. 

- Εκπόνηση διαφοροποιημένου ανά κατηγορία δημό¬ 
σιας υπηρεσίας προγράμματος δράσης με επιχειρηματικό 
χαρακτήρα. 

-Σχεδίαση μεθοδολογίας και πρακτικών εφαρμογής 
των μέτρων βελτίωσης της ποιότητας των παρεχομένων 
υπηρεσιών από τις δημόσιες υπηρεσίες. 

-Συμβουλευτική υποστήριξη των υπηρεσιών που θα 
ενταχθούν στο πρόγραμμα κατά τη διάρκεια εξέλιξης του 
προγράμματος. 

- Εκπόνηση και υλοποίηση εκπαιδευτικών προγραμμά¬ 
των με σκοπό την ευαισθητοποίησα των υπηρεσιών στα 
θέματα ποιότητας. 

- Σχεδιασμός και εφαρμογή μεθοδολογίας παρακολού¬ 
θησης του προγράμματος. 

- Εκπόνηση προγράμματος ελέγχων διορθωτικού χαρα¬ 
κτήρα κατά τη διάρκεια εφαρμογής του προγράμματος. 

- Εκπόνηση μεθοδολογίας και κριτηρίων αξιολόγησης 
και ανασχεδιασμού του προγράμματος. 

- Εκπόνηση ολοκληρωμένου προγράμματος αξιοποίη¬ 
σης των Μέσων Μαζικής Ενημέρωσης για την προβολή και 
τη διάχυση του νοήματος και των εφαρμογών της Ποιότη¬ 
τας στο ευρύ κοινό. 

- Ανάπτυξη, σε συνεργασία μετιςενδισφερόμενες υπη¬ 
ρεσίες, κάθε πρόσφορου μέσου για τη διοίκηση του προ¬ 
γράμματος. 

Η Ομάδα Διοίκησης Έργου: 

- Εξασφαλίζει τη συνεργασία με αντίστοιχες Ομάδες 
που συγκροτούνται στις δημόσιες υπηρεσίες, με σκοπό 
την προώθηση μέτρων Ποιότητας. 

-Συνεργάζεται με εξωτερικούς εμπειρογνώμονες με 
εγνωσμένη ειδίκευση και εμπειρία στα θέματα διοίκησης 
ποιότητας. 

- Ενημερώνει και έχει άμεση και συνεχή συνεννόηση με 
το Γραφείο του Πρωθυπουργού. 

Με ευθύνη της υπεύθυνης της Ομάδας Διοίκησης Έρ¬ 
γου δημιουργούνται υπο-ομάδες, οι οποίες διαχειρίζονται 
τμήματα του προγράμματος, με σκοπό την εύρυθμη και 
αποτελεσματική διαχείρισή του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 1998 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΖ 


Αριθ. Φ5/Β3/874 (2) 

Αύξηση του ημερήσιου σιτηρέσιου των φοιτητών του Ιο- 
νίου Πανεπιστημίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 29 παρ. 5 του Ν. 1268/82 «Για τη δομή 
και λειτουργία των Α.Ε.Ι.» (Α787) και του άρθρου 49 παρ. 
1δ του Ν. 1404/83 «Δομή και λειτουργία των Τ.Ε.Ι.» (Α7 
173). 

β) Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α7154). 

γ) Του άρθρου 22 παρ. 3 του Ν. 2362/95 «Περί Δημο¬ 
σίου Λογιστικού, Ελέγχου των Δαπανών του Κράτους και 
άλλες διατάξεις» (Α7247). 

2. Τις διατάξεις του Π.Δ. 387/83 «Λειτουργία, οργά¬ 
νωση, διοίκηση φοιτητικών λεσχών στα Α.Ε.Ι. και παροχή 
δωρεάν σίτισης στους φοιτητές αυτών», όπως τροποποιή¬ 
θηκαν και συμπληρώθηκαν με τα Π.Δ. 494/85 (Α7176) και 
143/90 (Α755). 

3. Την αρ. Β3/3694/υπουργική απόφαση (Β /914). 

4. Την αρ. 1107147/1239/0006 Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β'922). 

5. Τα ειδικά προβλήματα που προκύπτουν από τις ιδιο¬ 
μορφίες ενός νέου περιφερειακού Πανεπιστημίου (έλ- 
λειμη φοιτητικής λέσχης, υλικοτεχνικής και διοικητικής 
υποδομής κ.λ.π.) όπως ανσφέρονται στο αρ. 683/ 
28.11.97 έγγραφο της Διοικούσας Επιτροπής του Ιονίου 
Πανεπιστημίου. 

6. Το γεγονός ότι από τις διατάξεις της απόφασης αυτής 
προκαλείται επιπλέον συνολική δαπάνη ύψους 
(16.700.000) δραχμών περίπου, η οποία θα αντιμετωπι- 
σθεί από τις εγγεγραμμένες πιστώσεις στον προϋπολογι¬ 
σμό του ΥΠ.Ε,Π.Θ. τρέχοντος οικονομικού έτους υπό 
ειδ. φορέα 19-250 Κ.Α.Ε. 2425, αποφασίζουμε: 

Αυξάνουμε το ημερήσιο σιτηρέσιο των φοιτητών του Ιο- 
νίου Πανεπιστημίου από 520 δρχ. σε 700 δρχ. 

Η αύξηση αυτή ισχύει από 1.9.1997 μέχρι 
31.12.1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡ1ΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. Φ5/Β3/873 (3) 

Αύξηση του ημερήσιου σιτηρεσίου των φοιτητών του Πα¬ 
νεπιστημίου Αιγαίου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 29 παρ. 5 του Ν, 1268/82 «Για τη δομή 
και λειτουργία των Α.Ε.Ι.» (Α787) και του άρθρου 49 παρ. 

1δ του Ν. 1404/83 «Δομή και λειτουργία των Τ.Ε.Ι.» (Α7 
173). 

β) Του άρθρου 29Α του Ν. 1558/85, όπως αυτό προστέ¬ 
θηκε με το άρθρο 27 του Ν. 2081/92 (Α7154). 

γ) Του άρθρου 22 παρ. 3 του Ν. 2362/95 «Περί Δημο¬ 
σίου Λογιστικού, Ελέγχου των Δαπανών του Κράτους και 
άλλες διατάξεις» (Α7247). 

2. Τις διατάξεις του Π.Δ. 387/83 «Λειτουργία, οργά¬ 
νωση, διοίκηση φοιτητικών λεσχών στα Α.Ε.Ι. και παροχή 
δωρεάν σίτισης στους φοιτητές αυτών», όπως τροποποιή¬ 
θηκαν και συμπληρώθηκαν μετά Π.Δ. 494/85 (Α7176)και 
143/90 (Α755). 

3. Την αρ. Β3/3694/υπουργική απόφαση (Β7914). 

4. Την αρ. 1107147/1239/0006 Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (Β'922). 

5. Τα ειδικά προβλήματα που προκύπτουν από τις ιδιο¬ 
μορφίες ενός νέου περιφερειακού και διάσπαρτου Πανε¬ 
πιστημίου (έλλεψη φοιτητικής λέσχης, υλικοτεχνικής και 
διοικητικής υποδομής, προβλήματα συγκοινωνίας - επι¬ 
κοινωνίας κ.λ.π.) όπως αναφέρονται στο αρ. 1314/ 
31.7.96 έγγραφο της Διοικοϋσας Επιτροπής του Πανεπι¬ 
στημίου Αιγαίου. 

6. Το γεγονός ότι από τις διατάξεις της απόφασης αυτής 
προκαλείται επιπλέον συνολική δαπάνη ύφους 
(28.500.000) δραχμών περίπου, σε βάρος του Κρατικού 
Προϋπολογισμού, η οποία θα αντιμετωπισθεί από τις εγ¬ 
γεγραμμένες πιστώσεις στον προϋπολογισμό του 
ΥΠ.Ε.Π.Θ. τρέχοντος οικονομικού έτους υπό ειδ. φορέα 
19-250 Κ.Α.Ε. 2425, αποφασίζουμε: 

Αυξάνουμε το ημερήσιο σιτηρέσιο των φοιτητών του 
Πανεπιστημίου Αιγαίου από 520 δρχ. σε 650 δρχ. 

Η αύξηση αυτή ισχύει από 1.9.1997 μέχρι 
31.12.1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΟΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. 54765 (4) 

Τροποποίηση του ΠΑΡΑΡΤΗΜΑΤΟΣ II τηςΥπ. Απόφασης 
352654/10.5.95 (ΦΕΚ 518/Β /95), που αφορά στον 
καθορισμό Ανωτάτων Ορίων Υπολειμμάτων Φυτοπρσ- 
στατευτικών Προϊόντων επί και εντός ορισμένων προ¬ 
ϊόντων φυτικής προέλευσης συμπεριλαμβανομένων 
των οπωροκηπευτικών, σε συμμόρφωση προς την οδη¬ 
γία 97/71/ΕΚ του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 1 παρ. 1, 2, 3 και 4 του Ν. 1338/1983 
«Εφαρμογή του Κοινοτικού Δικαίου» (Α734) όπως τροπο¬ 


ποιήθηκε από το άρθρο 6 του Ν. 1440/1984 (Α770) και το 
άρθρο 65 του Ν. 1892/90 (101/Α’) 

2. Το άρθρο 14 περιπτ. ιζ του Ν. 721/77 (298/Α'). 

3. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (Α7137) όπως το άρθρο αυτό προ¬ 
στέθηκε με το άρθρο 27 του Ν. 2081/1992 (Α /154) και 
αντικαταστάθηκε από το άρθρο 1 παρ. 2α του Ν. 2469/ 
97/Α 38) και του γεγονότος ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού. 

4. Τη με αριθμό 352654/10.5.95 (ΦΕΚ 518/Β7 
15.6.95) κοινή υπουργική απόφαση που αφορά στον κα¬ 
θορισμό ανωτάτων ορίων υπολειμμάτων Φυτοπροστατευ- 
τικών Προϊόντων επί και εντός ορισμένων προϊόντων φυτι¬ 
κής προέλευσης συμπεριλαμβανομένων των οπωροκη¬ 
πευτικών, όπως αυτή τροποποιήθηκε με τις Υπ. Αποφά¬ 
σεις 80846/18.7.96 (ΦΕΚ 692/Β ) και 75040/16.5.97 
(ΦΕΚ 466/Β ). 

5. Την οδηγία 97/71 /ΕΚ του Συμβουλίου, άρθρο 3, της 
15ης Δεκεμβρίου 1997 (1347/42/18.12.97) για την τροπο¬ 
ποίηση του ΠΑΡΑΡΤΗΜΑΤΟΣ II της οδηγίας 90/642/ 
ΕΟΚ που αφορά στον καθορισμό ανωτάτων ορίων υπο¬ 
λειμμάτων φυτοπροστατευτικών προϊόντων επί και εντός 
ορισμένων προϊόντων φυτικής προέλευσης συμπεριλαμ¬ 
βανομένων των οπωροκηπευτικών. 

6. Τη με αριθμό 358731/14.10.96) απόφαση του Πρω¬ 
θυπουργού και του Υπουργού Γεωργίας (ΦΕΚ 939/Β7 
15.10.96) για ανάθεση αρμοδιοτήτων Υπουργού Γεωρ¬ 
γίας στους Υφυπουργούς Γεωργίας Δ. Σωτηρλή και Β. Γε- 
ρανίδη, αποφασίζουμε: 

Το ΠΑΡΑΡΤΗΜΑ II, μέρος Α, της Υπ. Απόφασης 
352654/10.5.95 τροποποιείται ως εξής: 

(Σε εφαρμογή του άρθρου 3 της οδηγίας 97/71/ΕΚ) 

1. Η ημερομηνία «1 Ιανουάριου 1998» στις υποσημειώ¬ 
σεις (α),(β) (γ) και (δ) του πίνακα των υπολειμμάτων φυτο¬ 
προστατευτικών προϊόντων που καθορίσθηκαν σε εφαρ¬ 
μογή της οδηγίας 93/58/ΕΟΚ, αντικαθίσταται από την 
ημερομηνία «31 Οκτωβρίου 1998». 

2. Η ημερομηνία «30 Ιουνίου 1999» στις υποσημειώσεις 
(α),(β) και (γ) του πίνακα των υπολειμμάτων φυτοπροστα¬ 
τευτικών προϊόντων που καθορίσθηκαν σε εφαρμογή της 
οδηγίας 94/30/ΕΚ αντικαθίσταται από την ημερομηνία 
«1η Ιουλίου 2000 το αργότερο». 

3. Η ημερομηνία «30 Απριλίου 2000» στις υποσημειώ¬ 
σεις (α) (β) (γ) και (δ) του πίνακα των υπολειμμάτων φυτο¬ 
προστατευτικών προϊόντων που καθορίσθηκαν σε εφαρ¬ 
μογή της οδηγίας 96/32/ΕΚ, αντικαθίσταται από την ημε¬ 
ρομηνία «1η Ιουλίου 2000 το αργότερο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ 


Δ. ΣΩΤΉΡΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. 54766 (5) 

Τροποποίηση του ΠΑΡΑΡΤΗΜΑΤΟΣ II της Υπ. Απόφασης 
290341/20.7.88 (ΦΕΚ 560/Β /88), που αφορά στον 
καθορισμό Ανωτάτων Ορίων Υπολειμμάτων Φυτοπρο- 
στατευτικών Προϊόντων επί και εντός των σιτηρών που 
προορίζονται για διατροφή των ανθρώπων, σε συμμόρ¬ 
φωση προς την οδηγία 97/71/ΕΚ του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Το άρθρο 1 παρ. 1, 2, 3 και 4 του Ν. 1338/1983 
«Εφαρμογή του Κοινοτικού Δικαίου» (Α'/34) όπως τροπο¬ 
ποιήθηκε από το άρθρο 6 του Ν. 1440/1984 (Α /70) και το 
άρθρο 65 του Ν. 1892^90 (101/Α) 

2. Το άρθρο 14 περιπτ. ιζ του Ν. 721/77 (298/Α'). 

3. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (Α’/137) όπως το άρθρο αυτό προ¬ 
στέθηκε με το άρθρο 27 του Ν. 2081 /1992 (Α7154) και 
αντικαταστάθηκε από το άρθρο 1 παρ. 2α του Ν. 2469/ 
97/Α 38) και του γεγονότος ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού. 

4. Τη με αριθμό 290341/20.7.88 (ΦΕΚ 560/Β788) 
κοινή υπουργική απόφαση που αφορά στον καθορισμό 
ανωτάτων ορίων υπολειμμάτων Φυτοπροστατευτικών 
Προϊόντων επί και εντός των σιτηρών που προορίζονται για 
διατροφή των ανθρώπων, όπως αυτή συμπληρώθηκε με 
τις Υπ. Αποφάσεις 352613/15.5.95 (ΦΕΚ 517/Β/95) και 
75039/16.5.97 (ΦΕΚ 466/Β /97). 

5. Την οδηγία 97/71/ΕΚ του Συμβουλίου, άρθρο 1, της 
15ης Δεκεμβρίου 1997 (1347/42/18.12.97) για την τροπο¬ 
ποίηση του ΠΑΡΑΡΤΗΜΑΤΟΣ II της οδηγίας 86/362/ 
ΕΟΚ που αφορά στον καθορισμό ανωτάτων ορίων υπο¬ 
λειμμάτων φυτοπροστατευτικών προϊόντων επί και εντός 
των σιτηρών, που προορίζονται για διατροφή των ανθρώ¬ 
πων. 

6. Τη με αριθμό 358731/14.10.96) απόφαση του Πρω¬ 
θυπουργού και του Υπουργού Γεωργίας (ΦΕΚ 939/Β7 
15.10.96) για ανάθεση αρμοδιοτήτων Υπουργού Γεωρ¬ 
γίας στους Υφυπουργούς Γεωργίας Δ. Σωτηρλή και Β. I ε- 
ρανίδη, αποφασίζουμε: 

Το ΠΑΡΑΡΤΗΜΑ II, μέρος Α, της Υπ. Απόφασης 
290341/20.7.88 τροποποιείται ως εξής: 

(Σε εφαρμογή του άρθρου 1 της οδηγίας 97/71/ΕΚ) 

1. Η ημερομηνία «1 Ιανουάριου 1998» στις υποσημειώ¬ 
σεις (α),(β) και (γ) του πίνακα των υπολειμμάτων φυτοπρο¬ 
στατευτικών προϊόντων που καθορίσθηκαν σε εφαρμογή 
της οδηγίας 93/57/ΕΟΚ, αντικαθίσταται από την ημερο¬ 
μηνία «31 Οκτωβρίου 1998». 

2. Η ημερομηνία «30 Ιουνίου 1999» στις υποσημειώσεις 
(α),(β) και (γ) του πίνακα των υπολειμμάτων φυτοπροστα¬ 
τευτικών προϊόντων που καθορίσθηκαν σε εφαρμογή της 
οδηγίας 94/29/ΕΚ αντικαθίσταται από την ημερομηνία 
«την 1η Ιουλίου 2000 το αργότερο». 

3. Η ημερομηνία «30 Απριλίου 2000» στις υποσημειώ¬ 
σεις (α) και (β) του πίνακα των υπολειμμάτων φυτοπρο¬ 
στατευτικών προϊόντων που καθορίσθηκαν σε εφαρμογή 
της οδηγίας 96/33/ΕΚ, αντικαθίσταται από την ημερομη¬ 
νία «1η Ιουλίου 2000 το αργότερο». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΟΡΓΙΑΣ 

ΓΙΑΝΗΟΣ ΠΑΠΑΝΤΩΝΙΟΥ Δ. ΣΩΤΗΡΛΗΣ 

-♦- 

Αριθ. ΔΥ1α/14275/97 (6) 

Συγκρότηση Ειδικής Επιτροπής κατάρτισης καταλόγου 
συνταγογραφομένων φαρμάκων για όλους τους ασφα¬ 
λιστικούς φορείς και το Δημόσιο. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ, 
ΥΓΕΙΑΣ ΚΑΙ ΠΡΟΝΟΙΑΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 2 του άρθρου 20 του Ν. 
2458/97 (ΦΕΚ 15/τ.Α/14.2.97) «Σύσταση Κλάδου Κύ¬ 
ριας Ασφάλισης Αγροτών και άλλες διατάξεις». 

2. Τις υποβληθεισες αρμοδίως προτάσεις, αποφασί¬ 
ζουμε: 

Συγκροτούμε την προβλεπομένη από την παρ. 2 του άρ¬ 
θρου 20 του Ν. 2458/97 (ΦΕΚ 15/τ.Α714.2.97) Ειδική 
Επιτροπή κατάρτισης καταλόγου συνταγογραφομένων 
φαρμάκων, για όλους τους ασφαλιστικούς φορείς και το 
Δημόσιο και διορίζουμε τα κατωτέρω πρόσωπα: 

α. Μουτσόπουλο Χαράλαμπο, Καθηγητή Παθολογικής 
Φυσιολογίας Πανεπιστημίου Αθηνών με αναπληρώτρια 
του την Σπυράκη Χριστίνα, Καθηγήτρια Φαρμοκολογίας 
Πανεπιστημίου Κρήτης. 

β. Παπαδοπούλου - Ντάϊφώτη Ζωή, Αναπλ. Καθηγήτρια 
Φαρμακολογίας Πανεπιστημίου Αθηνών με αναπληρώτριά 
της την Ηλιοποϋλου Αγγελική, Επίκουρη Καθηγήτρια Πα¬ 
θολογίας Πανεπιστημίου Αθηνών. 

γ, Μανέτα Στυλιανό, Δ/ντή Παθολογοικής κλινικής στο 
Ν.Γ.Ν. Ελευσίνας «ΘΡΙΑΣΙΟ» με αναπληρωτή του τον Γσ- 
λανάκη Νέαρχο, Δ/ντή Παθολογικής Κλινικής στο Ν.Γ.Ν. 
Νίκαιας «ΑΓΙΟΣ ΠΑΝΤΕΛΕΗΜΩΝ». 

δ. Βούλγαρη - Βαρδοπούλου Τιμοθέα, Φαρμακοποιό 
στο Π.Γ.Ν. Αθηνών «ΚΟΡΓΙΑΛΕΝΕΙΟ - ΜΠΕΝΑΚΕΙΟ» με 
αναπληρωτή της τον Καρίνια Γεώργιο, Φαρμακοποιό, στο 
Π.Γ.Ν. Παίδων Αθηνών «Η ΑΓΙΑ ΣΟΦΙΑ». 

ε. Αυγερινό Μιχάλη, υπάλληλο ΕΟΦ, κλάδου ΠΕ Φαρ¬ 
μακοποιών με αναπληρώτριά του την Μαλαβέτα Κων/να, 
ομοίως. 

στ. Τροβά Αλέξανδρο - Στέφανο, ιατρό, προτεινόμενο 
από το ΙΚΑ με αναπληρώτριά του την Λίτσα Παναγιώτα, 
Φαρμακοποιό, ομοίως. 

ζ. Γεωργιάδου Γεωργία, Φαρμακοποιό, προτεινόμενη 
από τον Ο.Γ.Α. με αναπληρώτριά της την Λαζαροπούλου 
Στυλιανή, ομοίως. 

Πρόεδρο της επιτροπής ορίζουμε τον Μουτσόπουλο 
Χαράλαμπο. 

Έργο της Επιτροπής θα είναι η κατάρτιση καταλόγου 
συνταγογραφομένων φαρμάκων για όλους τους ασφαλι¬ 
στικούς φορείς και το Δημόσιο, με αντικειμενικά κριτήρια, 
όπωςη αποδεδειγμένη θεραπευτική αποτελεσματικότητά 
τους, η ανεκτικότητα και ασφάλεια, το μέσο κόστος ημε¬ 
ρήσιας θεραπείας, η χορήγησή τους από τις κοινωνικές 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ασφαλίσεις άλλων χωρών και κάθε άλλο κριτήριο κατά τη 
γνώμη της Επιτροπής. 

Στα μέλη της Επιτροπής θα καταβληθεί αποζημίωση 
κατά συνεδρίαση, η οποία θα καθορισθεί με κοινή από¬ 
φαση των Υπουργών Οικονομικών, Εργασίας και Κοινωνι¬ 
κών Ασφαλίσεων και Υγείας και Πρόνοιας σύμφωνα με τα 
αναφερόμενα στην παρ. 4 του άρθρου 20 του Ν. 2458/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 1998 

ΟΙ ΥΠΟΥΡΓΟ! 

ΕΡΓΑΤΙΑΣ & ΚΟΙΝ. ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΜΙΛΤ. ΠΑΠΑΪΩΑΝΝΟΥ ΚΩΝ. ΓΕΙΤΟΝΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 

-4- 

Αριθ. Β3/37704/6223 (7) 

Περιορισμός μετατροπής φορτηγών αυτοκινήτων δημό¬ 
σιας χρήσης κάθε κατηγορίας σε βυτιοφόρο Φ.Δ.Χ 

αυτ/τα μεταφοράς λυμάτων, στο Νομό Ευβοίας. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 7 του άρθρου 4 του Ν. 383/76 
(Α' 182), «περί διενέργειας εμπορευμοτικών μεταφορών 
δια φορτηγών αυτοκινήτων δημόσιας χρήσης και άλλων 
διατάξεων». 

2. Τις διατάξεις του Π.Δ. 79/93 (Α' 34) «περί καθορι¬ 
σμού αρμοδιοτήτων που διατηρούνται από τον Υπουργό 
Μεταφορών και Επικοινωνιών». 

3. Τις διατάξεις του άρθρου Α29 του Ν. 1558/85 (Α’ 
137) «Κυβέρνηση και Κυβερνητικά Όργανα, όπως προ¬ 
στέθηκε το άρθρο τούτο με το άρθρο 27 του Ν. 2081/92 
(Α' 154). 

4. Τις διατάξεις της απόφασης Β2/2834/582/4.2.97 
(Β' 112), με την οποία επιβλήθηκε περιορισμός στη μετα¬ 
τροπή φορτηγών δημόσιας χρήσης, οποιοσδήποτε κατη¬ 
γορίας σε βυτιοφόρα μεταφοράς λυμάτων στους Νομούς 
Εύβοιας, Αργολίδας, Βοιωτίας, για το έτος 1997. 

5. Το έγγραφο με αριθ. πρωτ. 15246/97, της Νομαρχια¬ 
κής Αυτοδιοίκησης Εύβοιας του τομέα Μεταφορών και 
Επικοινωνιών, με το οποίο προτείνεται η παράταση περιο¬ 
ρισμού μετατροπής Φ.Δ.Χ. αυτ/των οποιοσδήποτε κατη¬ 
γορίας σε βυτιοφόρα μεταφοράς λυμάτων στο Νομό Εύ¬ 
βοιας. 

6. Τις διατάξεις της αριθ. 830/97 (Β'839) «Καθορισμός 
αρμοδιοτήτων του Υφυπουργού Μετ/ρων και Επικ/νιων 
Μ. Λουκάκη». 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Παρατείνουμε μέχρι 31.12.1998 τη διάρκεια του περιο¬ 
ρισμού για τη μη μετατροπή φορτηγών αυτοκινήτων δημό¬ 
σιας χρήσης οποιοσδήποτε κατηγορίας σε βυτιοφόρα με¬ 
ταφοράς λυμάτων στο Ν. Εύβοιας που τέθηκε με την προ¬ 
γενέστερη απόφαση και αναφέρεται στο εδάφιο 4 του 
σκεπτικού της παρούσης. 

Ειδικότερα επιτρέπεται η εξέταση από την αρμόδια επι¬ 
τροπή, αιτημάτων που υποβάλλονται από τους Ο.Τ.Α. του 


εν λόγω Νομού για τη χορήγηση βυτιοφόρων δημόσιας 
χρήσης μεταφοράς λυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουαρίου 1998 

Ο ΥΦΥΠΟΥΡΓΟΣ 

ΕΜ. ΛΟΥΚΑΚΗΣ 

-φ- 

Αριθ. 8705+1 2792 (8) 

Τροποποίηση της συστατικής πράξης της Δημοτικής Επι¬ 
χείρησης «ΔΗΜΟΤΙΚΗ ΕΠΙΧΕΙΡΗΣΗ ΓΚΟΛΦ ΔΗΜΟΥ 

ΓΛΥΦΑΔΑΣ» Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Την αρ. 25244/8.9.92 απόφαση της Νομαρχίας Πει¬ 
ραιά που δημοσιεύθηκε στο ΦΕΚ 605/92 τ.Β’ και αφορά 
την σύσταση αμιγούς Δημοτικής Επιχείρησης στο Δήμο 
Γλυφάδας με την επωνυμία «Δημοτική Επιχείρηση Γκόλφ 
Δήμου Γλυφάδας» όπως μεταγενέστερα τροποποιήθηκε 
με τις υπ’ αρ. 42584/8.1.95 (ΦΕΚ 5/10.1.96 τ.Β’) και 
45155/22.1.97 (ΦΕΚ 68/5.2.97) αποφάσεις της Περιφε¬ 
ρειακής Διοίκησης Αθηνών. 

2. Τις διατάξεις του άρθρου 277 του Π.Δ. 410/95 «Δη¬ 
μοτικός και Κοινοτικός Κώδικας». 

3. Την αρ. 4339/97 απόφαση του δημοτικού συμβου¬ 
λίου του Δήμου Γλυφάδας, αποφασίζουμε: 

Τροποποιούμε το άρθρο 7 της 25244/92 απόφασης 
της Νομαρχίας Πειραιά όπως τροποποιημένο ισχύει ως 
εξής: 

7. Το κεφάλαιο της επιχείρησης αυξάνεται με το ποσό 
των δρχ. «15.500.000» για την εκτέλεση επενδυτικών έρ¬ 
γων της και έτσι το συνολικό κεφάλαιο της Επιχείρησης, 
το οποίο και θα αποτελέσει κεφάλαιο επενδύσεων, δια¬ 
μορφώνεται στο ποσό των «172.497.250» δρχ. 

Κατά τα λοιπά ισχύει ως έχει η 25244/92 απόφαση της 
Νομαρχίας Πειραιά. 

Κάλυψη δαπάνης 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού του Δήμου Γλυφάδας ύψους 
«15.500.000» δρχ. και για το σκοπό αυτό έχει εγγραφεί 
σχετική πίστωση στον Κ.Α.Ε. 2-21/211.8α οικ. έτους 
1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουαρίου 1998 

Ο Γενικός Γραμματέας Περιφέρειας 
ΑΛΕΞΑΝΔΡΟΣ ΚΡΗΤΙΚΟΣ 




2462 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2132 Ο) 

Τροποποίηση της 40890/6.7.1987 απόφασης Υπουργού 
Εσωτερικών (ΦΕΚ 442/Β/21.8.87), για την σύσταση 
Κοινοτικής Επιχείρησης στην Κοινότητα Παναγίας θύ¬ 
σου με την επωνυμία «Τουριστικές Επιχειρήσεις - 
ΧΡΥΣΗ ΑΜΜΟΥΔΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1) Τις διατάξεις της παρ. 4 του άρθρου 277 του Π.Δ. 
410/95 (Δ.Κ.Κ.). 

2) Τις διατάξεις του Π.Δ. 250/89 «Μεταβίβαση αρμο¬ 
διοτήτων Υπ. Εσ. στους Νομάρχες». 

3) Την αριθμ. 40890/6.7.87 απόφαση του ΥΠ.ΕΣ. που 
δημοσιεύθηκε στο ΦΕΚ 442/21.8.87 τεύχ. Β' και αφορά 
στη σύσταση της Κοινοτικής Επιχείρησης «ΧΡΥΣΗ ΑΜ¬ 
ΜΟΥΔΙΑ» Κοινότητας Παναγίας όπως τροποποιήθηκε με¬ 
ταγενέστερα με τις αριθμ. 9272/6.6.89, 13353/16.8.89, 
2728/25.2.90, 1140/18.7.90, 3961/27.2.91, 7605/ 
14.5.92, 5413/3.5.93, 6178/30.3.94, 7611/13.4.95 30/ 
3880/5.4.96 και 30/2880/6.3.98 ομοιές μας. 

4) Την αριθμ. 20/98 απόφαση του Κοινοτικού Συμβου¬ 
λίου Πανανίας Θάσου, αποφασίζουμε: 

Τροποποιούμε την παρ. 7 της αριθμ. 40890/6.7.87 
απόφασης του Υπουργού Εσωτερικών ως εξής: 

«Η Κοινότητα Παναγίας Θάσου, διαθέτει στην Επιχεί¬ 
ρηση ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ - ΧΡΥΣΗ ΑΜΜΟΥΔΙΑ 
το χρηματικό ποσό των 200.620.000 δρχ. ως κεφάλαιό 
της». 

Κατά τα λοιπά ισχύει αριθ. 40890/6.7.87 απόφαση του 
Υπουργού Εσωτερικών όπως τροποποιήθηκε με την αριθ. 
3272/6.6.89, 13353/16.8.89 2728/27.2.90, 1140/ 

18.7.90, 3961/27.2.91, 7625/14.5.92, 5413/3.5.93, 
6178/30.3.94, 7611/13.4.95, 30/3880/5.4.96 και 30/ 
2880/6.3.98 όμοιές μας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Πα¬ 
ναγίας οικονομικού έτους 1998 ύψους 15.000.000 δρχ. 
(Κ.Α. 65.151.1α) προκειμένου να αποδοθούν στην Αμιγή 
Κοινοτική Επιχείρηση «Τουριστικές Επιχειρήσεις - 
ΧΡΥΣΗ ΑΜΜΟΥΔΙΑ» για αύξηση του ίδιου αυτής κεφα¬ 
λαίου για καταβολή τοκοχρεωλυτικών δόσεων δανείου της 
ΕΤΒΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 24 Φεβρουάριου 1998 
Με εντολή 

Γενικού Γραμματέα Περιφέρειας 
Η Προϊσταμένη Δ/νσης 
ΑΙΚ. ΧΑΪΤΙΔΟΥ 

-♦- 

Αριθ. 1060 < 10 ) 

Μεταβίβαση εξουσίας προς υπογραφή. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 3200/55 «περί Διοικ. Αποκέ¬ 
ντρωσης» όπως τροποποιήθηκε μεταγενέστερα. 

2. Τις διατάξεις του Ν. 1622/86 «περί τοπικής Αυτ/σης, 
Περιφερειακής Ανάπτυξης και Δημοκρατικού Προγραμ¬ 
ματισμού» . 


3. Τις διατάξεις του Ν. 2503/97 «περί Διοικ. Οργάνω¬ 
σης, στελέχωσηςτης Περιφέρειας, ρύθμισης θεμάτων για 
την Τοπ. Αυτ/ση και άλλων διατάξεων». 

4. Την απόφασή μας αριθ. 159/10.9.97 περί μεταβίβα¬ 
σης εξουσίας προς υπογραφή. 

5. Την απόφαση αριθ. ΔΙΟΔ/Φ62/237/6260/87 του 
Υπουργού Προεδρίας της Κυβέρνησης «περί καθορισμού 
ωρών εργασίας των Δημοσίων Υπηρεσιών Ν.Π.Δ.Δ. κ.λπ.». 

6. Την ανάγκη ρύθμισης του ωραρίου εργασίας των υπη¬ 
ρεσιών μας σύμφωνα με τις τοπικές συνθήκες και ανάγκες 
κάθε περιοχής. 

7. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

Συμπληρώνουμε την απόφασή μος αριθ. 159/10.9.97 
και μεταβιβάζουμε στους Προϊσταμένους Δ/νσεων Τοπ. 
Αυτ/σης και Διοίκησης των Νομών Αιτωλ/νίας και Ηλείας 
την εξουσία να υπογράφουν «Με εντολή Γενικού Γραμμα- 
τέσ» την απόφαση καθορισμού ωραρίου των Υπηρεσιών 
αρμοδιότητάς μας και των εποπτευομένων Νομικών Προ¬ 
σώπων που εδρεύουν στο Νομό τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Φεβρουάριου 1998 

Ο Γενικός Γραμματέας Περιφέρειας 
ΚΩΣΤΑΣ Ν ΠΑΠΑΔΗΜΗΤΡΙΟΥ 

-►- 

Αριθ. 4671 ί 11 ) 

Τροποποίηση της 583/11.1.1996 απόφασης του Περιφε¬ 
ρειακού Δ/ντή Ιωαννίνων περί σύστασης αμιγούς Δη¬ 
μοτικής Επιχείρησης με την επωνυμία «ΑΝΑΠΤΥ-ΙΑΚΗ 
ΔΗΜΟΤΙΚΗ ΕΠΙΧΕΙΡΗΣΗ ΙΩΑΝΝΙΝΩΝ (Α.Δ.Ε.Ι.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

Ι.Τις διατάξεις του άρθρου 277 του Δ.Κ.Κ. (Π.Δ. 410/ 
95). 

2. Την απόφαση του Περιφ/κού Δ/ντή Ιωαννίνων 583/ 
11.1.1996. 

3. Την αριθμ, 49/1998 απόφαση του Δ.Σ, Ιωαννίνων, 
αποφασίζουμε: 

Τροποποιούμε την παρ. 6 Β' της 583/11.1.1996 από¬ 
φασης του Περιφ/κού Δ/ντή Ιωαννίνων περί σύστασης 
αμιγούς επιχείρησης «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙ¬ 
ΧΕΙΡΗΣΗ ΙΩΑΝΝΙΝΩΝ (Α.Δ.Ε.Ι.)» στο Δήμο Ιωαννιτών του 
Νομού Ιωαννίνων ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 182.000.000 δραχμών, ως ίδια συμμετοχή 
στο αρχικό κεφάλαιο (αύξηση 105.000 000 δρχ.). 
Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Ιωαννιτών 
επιβαρύνεται με το ποσό των 105.000.000 δρχ. (Σελ. 37 
Κ.Α. 212.9). 

Κατά τα λοιπά ισχύει η προηγούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Φεβρουάριου 1998 

Με εντολή Γ ενικού Γ ραμματέα Περιφέρειας 
Ο Διευθυντής 
Β. ΧΗΤΑΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 

Αριθ. 4599 (12) 

Υπαγωγή προσωπικού Κοιν. Δροσοχωρίου Ν. Ιωαννίνων 
στις διατάξεις Α' μέρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Με την 8/1998 απόφαση του Κ.Σ. Δροσοχωρίου Νομού 
Ιωαννίνων που εκδόθηκε σύμφωνα με τις διατάξεις της 
παρ. 2 του άρθρου 3 Ν. 1188/81, όπως τροποποιήθηκε με 
τις όμοιες της παραγρ. 1 του άρθρου 8 Ν. 2307/95, έγινε 
άρση της υπαγωγής του προσωπικού της Κοινότητας Δρο- 
σοχωρίου από τις διατάξεις του Β’ Μέρους του Ν. 
1188/81 και υπαγωγής τούτου στις διατάξεις του Α' Μέ¬ 
ρους του Ιδιου Νόμου, επειδή συντρέχουν όλες οι νόμιμες 
προϋποθέσεις. 

Με την παρούσα προκαλεΐται δαπάνη σε βάρος του 
προϋπολογισμού της Κοινότητας Δροσοχωρίου, το ύψος 
της οποίας δεν μπορεί να υπολογισθεί με την παρούσα, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Φεβρουάριου 1998 

Με εντολή Γενικού Γραμματέα Περιφέρειας 
Ο Διευθυντής 
ΒΑΣ. ΧΗΤΑΣ 

-4- 

Αριθ. 23498 (13) 

Τροποποίηση Ο.Ε.Υ. Κοινότητας Κλήματος 
Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 Ν. 1188/81, όπως αντι- 
καταστάθηκε με την παρ. 5 του άρθρου 8 Ν. 2307/95. 

2. Τις διατάξεις των Π.Δ. 37/87 και 22/90. 

3. Την 57/96 απόφαση του Δ.Σ. της Κοινότητας Κλήμα¬ 
τος με την οποία ψηφίστηκε ο Οργανισμός Εσωτερικής 
Υπηρεσίας (αριθμός εγκριτ. 1018/1997 Περιφ. Δ/νσης 
Μαγνησίας - ΦΕΚ 147/Β/4.3.97). 

4. Την 114/97 απόφαση του Δ.Σ. της Κοινότητας Κλή¬ 
ματος με την οποία εγκρίθηκε η τροποποίηση του Ο.Ε.Υ. 
της κοινότητας για τους λόγους που αναφέρονται σ’ αυτή. 

5. Την 10/97 σύμφωνη γνωμοδότηση του Υπηρεσιακού 
Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την 11 /97 απόφαση του Δ.Σ. Κοινότητας 
Κλήματος με την οποία τροποποιείται ο Οργανισμός Εσω¬ 
τερικής Υπηρεσίας και κωδικοποιείται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (ΟΕΥ) 
Αρθρο Ιο 
Οργάνωση 

Η Υπηρεσία της Κοινότητας οργανώνεται ως εξής: 
Άρθρο 2ο 

Διάρθρωση-Διαβάθμιση θέσεων 

Μόνιμο Προσωπικό (ισχ. νσμοθ. 1188/81). 

Κατηγορία ΔΕ 

Κλάδος ΔΕ 1 Διοικητικού θέσεις δύο (2) με βαθμούς 
Δ-Α. 

Κλάδος ΔΕ 29 Οδηγών αυτοκινήτων θέση μία (1) με 
βαθμό Δ-Α. 

Κατηγορία ΥΕ 

Κλάδος ΥΕ 16 Εργατών (καθαριότητας) θέση μία (1) με 
βαθμό Ε-Β. 


Κλάδος ΥΕ 16 Εργατών (ύδρευσης-αποχέτευσης) θέση 
μία (1) με βαθμό Ε-Β. 

Προσωπικό με σχέση εργασίας ιδιωτικού δικαίου ορι¬ 
σμένου χρόνου (άρθρο 18 παράγρ. 12 του Ν. 2503/ 
97). 

Μία (1) θέση διοικητικού υπαλλήλου Δευτεροβάθμιας 
Εκπάιδευσης. 

Μία (1) θέση οδηγού απορριματοφόρου αυτοκινήτου. 

Μία (1) θέση εργάτη καθαριότητας. 

Μία (1) θέση εργάτη ύδρευσης-αποχέτευσης. 

Η πρόσληψη του προωσωπικού αυτού θα γίνεται σύμ¬ 
φωνα με τις διατάξεις των παραγρ. 2-17 του άρθρου 21 
του Ν. 2190/94. 

Άρθρο 3ο 

Στους υπαλλήλους της Κοινότητας, χορηγούνται κανο¬ 
νικές και αναρρωτικές άδειες, εφαρμοσμένων αναλόγως 
των περί Δημοσίων υπαλλήλων. 

Για το θέμα αυτό και για όλα τα σχετικά ισχύουν οι εκά- 
στοτε διατάξεις του Νόμου και θα εφαρμόζονται από τον 
Πρόεδρο της Κοινότητας. 

Άρθρο 5ο 

Η νοσοκομειακή, ιατρική και φαρμακευτική περίθαλψη 
παρέχεται στους μεν τακτικούς υπαλλήλους της Κοινότη¬ 
τας από το παράρτημα ΤΥΔΚΥ Ν. Μαγνησίας, στους δε 
υπαλλήλους με σχέση εργασίας Ι.Δ.Ο.Χ. από το υποκατά¬ 
στημα ΙΚΑ Σκοπέλου. 

Άρθρο 5ο 

Ο διορισμός, τα καθήκοντα, οι υποχρεώσεις, οι περιορι¬ 
σμοί, η αστική ευθύνη, οι ηθικές αμοιβές, οιπροαγωγές, οι 
πειθαρχικές ποινές, όπως και κάθε υπηρεσιακή κατά¬ 
σταση των υπαλλήλων διέπονται από τις διατάξεις του Ν. 
1735/87. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας 
ύψους 15.000.000 δραχμών περίπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος 31 Δεκεμβρίου 1997 

Με εντολή Γ.Γ. Περιφέρειας 
Ο Διευθυντής 
ΑΘΑΝ. ΓΚΑΡΑΓΚΑΝΗΣ 

- 4 - 

Αριθ. 23500 (14) 

Τροποποίηση Ο.Ε.Υ. Δήμου Βόλου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
ανπκαταστάθηκε με την παρ. 5 άρθρου 8 Ν. 2307/95. 

2. Τις διατάξεις των Π.Δ. 37/87 και 22/90. 

3. Την 125/93 απόφαση του Δ.Σ. του Δήμου Βόλου με 
την οποία ψηφίστηκε ο Οργανισμός Εσωτερικής Υπηρε¬ 
σίας (ΦΕΚ 757/Β/93) και τροποποιήθηκε με την 354/95 
απόφ, Δ.Σ. Βόλου (ΦΕΚ 1057/Β/95). 

4. Την 441/97 απόφαση του Δ.Σ. του Δήμου Βόλου με 
την οποία εγκρίθηκε η τροποποίηση του Ο.Ε.Υ. του Δή¬ 
μου για τους λόγους που αναφέρονται σ’ αυτή. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


5. Την 10/97 σύμφωνη γνωμοδότηση του Υπηρεσιακού 
Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την 441/97 απόφαση του Δ,Σ. του Δήμου 
Βόλου με την οποία τροποποιείται ο Οργανισμός Εσωτερι¬ 
κής Υπηρεσίας ως εξής: 

Μετά την παρ. 8 του άρθρου 3 του ΟΕΥ του Δήμου Βό¬ 
λου (απόφαση Δημοτικού Συμβουλίου 125/1993 - ΦΕΚ 
757/93 τ. Β' όπως τροποποιήθηκε με την αριθ. 354/95 
απόφαση του Δημοτικού Συμβουλίου - ΦΕΚ 1057/95 τ. 
Β') προστίθεται παρ. 9 ως εξής: 

«9. Έκτακτο Προσωπικό για αντιμετώπιση εποχιακών ή 
άλλων περιοδικών ή πρόσκαιρων αναγκών (παρ, 12 άρθρο 
18 Ν. 2503/97). 

Ένας (1) οδηγός αυτοκινήτου. 

Δέκα πέντε (15) εργάτες καθαριότητας. 

πέντε (5) εργάτες κήπων. 

Ένας (1) εργάτης-νεκροθάφτης. 

Ένας (1) χειριστής Η/Υ». 

Από την πιο πάνω τροποποίηση του ΟΕΥ προκαλείται 
δαπάνη για το έτος 1998 καθώς για καθένα από τα επό¬ 
μενα έτη ποσού 92.260.000 δρχ. η οποία θα καλυφθεί 
από επαρκείς πιστώσεις. 

Η παρούσα να δημοσιευθεί στην Εφημερίδα της Κυβερ- 
νήσεως. 

Βόλος 31 Δεκεμβρίου 1997 
Με εντολή Γ.Γ. Περιφέρειας 
Ο Διευθυντής 
ΑΘΑΝ.ΓΚΑΡΑΓΚΑΝΗΣ 

-♦- 

Αριθ. 14453 ( 15 > 

Κύρωση αναδασμού αγροκτήματος Δάφνης 
Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη τις διατάξεις: 

1. Του Νόμου 2218/94 και 2240/94. 

2. Το άρθρο 15 παρ. 1 του Ν. 674/77 περί αναδασμού 
της γής κ.λ.π. 


3. Το φάκελλο αναδασμού αγροκτήματος Δάφνης Ν. 
Βοιωτίας, που μας έστειλε το Γραφείο Αναδασμού και 
Χρήσεων γής με το αριθμ. 12155/17.2.98 έγγραφό του, 
αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό του έτους 1990 στην κτηματική 
περιοχή Δάφνης - Ν. Βοιωτίας, όπως αυτό απεικονίζεται 
στους συνταχθέντες από την Επιτροπή Αναδασμού κτη- 
ματολογικούς πίνακες και διαγράμματα της περιοχής αυ¬ 
τής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Λειβαδιά 25 Φεβρουάριου 1998 

Ο Νομάρχης 
1. ΣΤΑΜΟΥΛΗΣ 

- » - 

ΔΙΟΡΘΩΣΕΙΣ ΣΦΑΛΜΑΤΩΝ 

(16) 

Στις διορθώσεις σφαλμάτων της απόφασης 1133392/ 
341/50013 του Υπουργού Οικονομικών που δημοσιεύτη¬ 
καν στο ΦΕΚ 129/Β/18/12/98 επιφέρεται η πιο κάτω 
διόρθωση στη σελίδα 1257 στον 9ο στίχο απαλεΐφεται η 
λέξη «αριστερά». 

(Από το Εθνικό Τυπογραφείο) 
-►- 

(17) 

Στο ΦΕΚ 136/18.1.98 τ.Β' που δημοσιεύθηκε «ο κανο¬ 
νισμός οργάνωσης και λειτουργίας αμοιβαίων στοιχημά¬ 
των για τις διεξαγόμενες στην Ελλάδα ιπποδρομίες» και 
στο άρθρο 18, παράγραφο 8, διορθώνεται η εσφαλμένη 
λέξη «διαγραφή» που είναι σε παρένθεση με την ορθή 
λέξη «ματαίωση». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


